REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

05 Broj: 06-2/132-12

29. avgust 2012. godine

B e o g r a d

Z A P I S N I K

OSME SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 29. AVGUSTA 2012. GODINE

Sednica je počela u 09.10 časova.

Sednicom je predsedavao mr Vladimir Cvijan, predsednik Odbora.

Sednici su prisustvovali članovi Odbora: Biljana Pantić, Srđan Miković, Zvonimir Stević, Neđo Jovanović, Mirna Kosanović, Veroljub Arsić, zamenik člana Odbora mr Nebojše Stefanovića, Stefan Zankov, zamenik člana Odobora Katarine Rakić, Vojislav Vujić, zamenik člana Odbora Petra Petrovića i Laslo Varga, zamenik člana Odbora Balinta Pastora.

Sednici nisu prisustvovali: Dragan Nikolić, Dušan Obradović, Jovan Palalić, Čedomir Jovanović, Predrag Marković, Mirko Čikiriz i Nenad Čanak, kao ni njihovi zamenici.

Na predlog predsednika, Odbor je jednoglasno utvrdio sledeći

D n e v n i r e d

1.Razmatranje Predloga zakona o izmeni Zakona o javnom beležništvu, koji je podnela grupa od 61 narodnog poslanika;

2.Razmatranje Predloga zakona o dopunama Zakona o vanparničnom postupku, koji je podnela grupa od 61 narodnog poslanika.

Prva tačka dnevnog reda. Razmatranje Predloga zakona o izmeni Zakona o javnom beležništvu, koji je podnela grupa od 61 narodnog poslanika

Odbor je razmotrio Predlog zakona o izmeni Zakona o javnom beležništvu, koji je podnela grupa od 61 narodnog poslanika, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je mr Vladimir Cvijan, predsednik Odbora.

Druga tačka dnevnog reda. Razmatranje Predloga zakona o dopunama Zakona o vanparničnom postupku, koji je podnela grupa od 61 narodnog poslanika

Odbor je razmotrio Predlog zakona o dopunama Zakona o vanparničnom postupku, koji je podnela grupa od 61 narodnog poslanika, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno.

Sednica je završena u 09.15 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović mr Vladimir Cvijan